pythainlp/thai-wiki-dataset-v4 huggingface dataset:
ตำบลบ้านยาง (อำเภอเมืองนครปฐม)

บ้านยาง เป็นตำบลในอำเภอเมืองนครปฐม จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟยางประสาท และ การค้าขาย พืชผัก ในอดีต มีการเดินทางของชาวบ้านไปเที่ยวงานองค์พระปฐมเจดีย์ โดยมีขบวนรถไฟ 2 เที่ยว สถานีรถไฟยางประสาท ตั้งอยู่ในพื้นที่หมู่ 7 ต.บ้านยาง อ.เมือง จ.นครปฐม ประชากรอาศัยพื้นที่ทำกินและสร้างบ้านอาศัยพื้นที่เขตทางรถไฟ
ที่ตั้งและอาณาเขต.
ตำบลบ้านยาง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บ้านยาง เดิมเป็นตำบลของอำเภอบ้านโป่ง จังหวัดราชบุรี ในปี พ.ศ. 2486 หลวงประชากรบริรักษ์ ผู้ว่าราชการจังหวัดนครปฐม และขุนธรรมรัตนธุรทร (ธรรมรัตน์ โรจนสุนทร) ผู้ว่าราชการจังหวัดราชบุรีได้ดำเนินการเปลี่ยนแปลงเขตจังหวัดราชบุรีกับจังหวัดนครปฐม โดยโอนพื้นที่หมู่ 3,6–7,9–14 (ในขณะนั้น) ของตำบลบ้านยาง อำเภอบ้านโป่ง จังหวัดราชบุรี มาขึ้นกับอำเภอเมืองนครปฐม จังหวัดนครปฐม โดยให้ถือคลองยางตั้งแต่บ้านปลายน้ำติดต่อเขตตำบลปากแรต อำเภอบ้านโป่ง เป็นเส้นแบ่งเขต
การปกครองส่วนภูมิภาค.
การปกครองส่วนภูมิภาค.
ตำบลบ้านยางแบ่งพื้นที่การปกครองออกเป็น 11 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลบ้านยางเดิมมีฐานะเป็นสภาตำบลบ้านยาง ในปี พ.ศ. 2516 ต่อมาปี พ.ศ. 2538 สภาตำบลบ้านยางมี 11 หมู่บ้าน พื้นที่ 23.70 ตารางกิโลเมตร ประชากร 7,365 คน และ 1,585 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบ้านยางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ้านยาง
อนุสรณ์ทินเดล

อนุสรณ์ทินเดล  เป็นหอคอยที่ตั้งอยู่บนเขาในนอร์ทนิบลี กลอสเตอร์เชอร์ ประเทศอังกฤษ สร้างขึ้นเพื่อระลึกถึงวิลเลียม ทินเดล ผู้แปลพระคัมภีร์ไบเบิลภาคพันธสัญญาใหม่เป็นภาษาอังกฤษเป็นคนแรก ๆ ซึ่งเกิดใกล้กับอนุสรณ์นี้ อนุสรณ์ได้นับการขึ้นทะเบียนลิสเติดบิลดิง เกรด II*
อนุสรณ์นี้ก่อสร้างขึ้นในปี 1866 มีความสูง 34 เมตร ภายในอนุสรณ์มีบันได 121 ขั้นที่สามารถไต่ไปถึงยอดหอได้ จากบนยอดสามารถมองเห็นถึงแม่น้ำเซเวิร์น โดยผู้เยี่ยมชมสามารถเข้าทางประตูซึ่งเปิดให้เข้าชมแก่สาธารณชนเโดยทั่วไป คนในพื้นที่นิยมเรียกอนุสรณ์นี้ว่าอนุสรณ์นิบลี (Nibley Monument) ตามชื่อเนินนิบลีที่อนุสรณ์นี้ตั้งอยู่
ด้านหน้าของหอคอยมีแผ่นป้ายจารึกอธิบายถึงประวัติโดยย่อของทินเดล หอคอยนี้เป็นจุดหมายตาที่สามารถมองเห็นได้จากไกลถึงบริสตอล และในเมืองธอร์นบรีมีถนนชื่อว่าทินเดลวิว (Tyndale View) ซึ่งสามารถมองเห็นหอคอยนี้ได้ โดยอยู่ห่างไป 10 ไมล์
ในเดือนตุลาคม 2019 มีผุ้ประท้วงจากเอ็กซ์ทิงชันเรเบลเลียนแขวนป้ายประท้วงลงมาจากยอดหอคอยนี้เพื่อรณรงค์เกี่ยวกับสิ่งแวดล้อม
ตำบลห้วยหมอนทอง

ห้วยหมอนทอง เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟดอนขุนวิเศษ และอดีตสถานีรถไฟกำแพงแสน
ที่ตั้งและอาณาเขต.
ตำบลห้วยหมอนทอง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ห้วยหมอนทอง เดิมเป็นพื้นที่หมู่ 6 ของตำบลทุ่งขวาง ปี พ.ศ. 2531 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศตะวันตกของตำบลทุ่งขวางรวม 9 หมู่บ้าน คือ หมู่ 1 บ้านดอนขุนวิเศษ, หมู่ 2 บ้านตะแบกงาม, หมู่ 6 บ้านห้วยหมอนทอง, หมู่ 9 บ้านดอนเขว้า, หมู่ 10 บ้านหนองถากลาน, หมู่ 11 บ้านหนองโสน, หมู่ 12 บ้านบัวแดง, หมู่ 13 บ้านหนองโพธิ์ และหมู่ 15 บ้านกำแพงแสน ออกมาตั้งเป็นตำบลห้วยหมอนทอง โดยได้รับการอนุมัติจัดตั้งจากนายพิศาล มูลศาสตรสาทร ปลัดกระทรวงมหาดไทย
การปกครองส่วนภูมิภาค.
การปกครองส่วนภูมิภาค.
ตำบลห้วยหมอนทองแบ่งพื้นที่การปกครองออกเป็น 12 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลห้วยหมอนทองเดิมมีฐานะเป็นสภาตำบลห้วยหมอนทองหลังจากจัดตั้งตำบลขึ้น ต่อมาปี พ.ศ. 2538 สภาตำบลห้วยหมอนทองมี 12 หมู่บ้าน พื้นที่ 33.00 ตารางกิโลเมตร ประชากร 7,076 คน และ 1,183 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลห้วยหมอนทองอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลห้วยหมอนทอง
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
เค เลิศสิทธิชัย

เค เลิศสิทธิชัย (เกิด 12 ธันวาคม พ.ศ. 2539) เป็นยูทูบเบอร์และนักแสดงชาวไทย เขาเริ่มทำวิดีโอโพสต์ลงยูทูบในปี พ.ศ. 2559 และมีผู้ติดตามมากกว่าหนึ่งล้านคน ข้อมูล ณ เดือนธันวาคม พ.ศ. 2563 ล่าสุดเขาได้รับบทเป็นกันต์ในละครซีรีส์เรื่อง "เธอคนนั้นคือฉันอีกคน" (2563) ทางจีเอ็มเอ็ม 25
ชีวิตวัยเด็กและการศึกษา.
เค เกิดที่จังหวัดนครปฐม เป็นบุตรคนกลาง มีพี่ชาย 1 คน ชื่อ เคน เลิศสิทธิชัย (นิวเจนช่องวัน) และน้องสาว 1 คน จบการศึกษาในระดับมัธยมศึกษาตอนต้นที่โรงเรียนสุคนธีรวิทย์ ซึ่งเขาได้รับโอกาสในการเป็นนักเรียนแลกเปลี่ยนที่ Guilford High School ในรัฐอิลลินอย ประเทศสหรัฐอเมริกา
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
การเลือกตั้งนายกองค์การบริหารส่วนจังหวัดตาก พ.ศ. 2567

การเลือกตั้งนายกองค์การบริหารส่วนจังหวัดตาก พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 15 ธันวาคม พ.ศ. 2567
สืบเนื่องจากณัฐวุฒิ ทวีเกื้อกูลกิจ ได้ลาออกจากตำแหน่งเมื่อวันที่ 24 ตุลาคม พ.ศ. 2567
ผู้สมัครนายกองค์การบริหารส่วนจังหวัด.
หมายเลข 1: อัจฉรา ทวีเกื้อกูลกิจ.
อดีตรองนายกองค์การบริหารส่วนจังหวัดตาก ลงสมัครในนามกลุ่มพัฒนาตาก
หมายเลข 2: พันตำรวจโท อนุรักษ์ จิรจิตร.
อดีตผู้ช่วยรัฐมนตรีว่าการกระทรวงดิจิทัลเพื่อเศรษฐกิจและสังคม ลงสมัครในนามกลุ่มคนพันธุ์ตาก โดยมีพรรคประชาชนให้การสนับสนุน
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อัจฉรา</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">52.75%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อนุรักษ์</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">47.25%</td>
</tr>
</table>
</td></tr></table>
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
ตำบลกระตีบ

กระตีบ เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟทะเลบก และที่หยุดรถไฟโรงเรียนการบิน
ที่ตั้งและอาณาเขต.
ตำบลกระตีบ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
กระตีบ เดิมเป็นตำบลของอำเภอบางเลน จังหวัดนครปฐม ปี พ.ศ. 2502 นายพล วงศาโรจน์ ผู้ว่าราชการจังหวัดนครปฐม ได้ดำเนินการเปลี่ยนแปลงเขตอำเภอบางเลนกับจังหวัดกำแพงแสน โดยโอนพื้นที่ตำบลกระตีบ ของอำเภอบางเลน มาขึ้นกับอำเภอกำแพงแสน
ปี พ.ศ. 2532 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศตะวันออกตามแนวถนนมาลัยแมน ของตำบลกระตีบ รวม 12 หมู่บ้าน คือ หมู่ 1 บ้านห้วยม่วง, หมู่ 2 บ้านห่าง, หมู่ 3 บ้านปากสระ, หมู่ 4 บ้านดอนแฉลบ, หมู่ 5 บ้านคลองไทร, หมู่ 6 บ้านเด่นมะขาม, หมู่ 7,12 บ้านท่าเสา, หมู่ 8 บ้านมาบแค, หมู่ 10 บ้านกระดีอ้อ, หมู่ 11 บ้านดอนคา และหมู่ 17 บ้านกระตีบ ออกไปตั้งเป็นตำบลห้วยม่วง โดยได้รับการอนุมัติจัดตั้งจากนายฉลอง กัลยาณมิตร รองปลัดกระทรวงมหาดไทย
อนึ่ง "บ้านกระตีบ" หมู่ที่ 17 ของตำบลกระตีบ (เดิม) ซึ่งเป็นชื่อของตำบล ได้นำไปตั้งเป็นหมู่ที่ 12 (ใหม่) ของตำบลห้วยม่วง ทำให้ในปัจจุบันตำบลกระตีบไม่มีหมู่บ้านกระตีบอยู่ในเขตตำบล
การปกครองส่วนภูมิภาค.
การปกครองส่วนภูมิภาค.
ตำบลกระตีบแบ่งพื้นที่การปกครองออกเป็น 8 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลกระตีบเดิมมีฐานะเป็นสภาตำบลกระตีบ ในปี พ.ศ. 2516 ต่อมาปี พ.ศ. 2538 สภาตำบลกระตีบมี 8 หมู่บ้าน พื้นที่ 39.00 ตารางกิโลเมตร ประชากร 9,795 คน และ 1,863 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลกระตีบอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกระตีบ
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
ตำบลทุ่งบัว

ทุ่งบัว เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟหนองฟัก
ที่ตั้งและอาณาเขต.
ตำบลทุ่งบัว มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ทุ่งบัว เดิมเป็นหมู่บ้านของตำบลทุ่งขวาง ปี พ.ศ. 2511 ทางจังหวัดนครปฐมประกาศแยก 9 หมู่บ้านของตำบลทุ่งขวาง ออกมาตั้งตำบลทุ่งบัว ปี พ.ศ. 2534 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศใต้ของตำบลทุ่งบัว รวม 8 หมู่บ้าน คือ หมู่ 2 บ้านทุ่งพัฒนา, หมู่ 3 บ้านรางพิกุล, หมู่ 4,11 บ้านห้วยด้วน, หมู่ 6 บ้านกำแพงแสน, หมู่ 7 บ้านดอนกำเพา, หมู่ 9 บ้านรางหมัน และหมู่ 15 บ้านไผ่โน้ม ออกไปตั้งเป็นตำบลรางพิกุล
การปกครองส่วนภูมิภาค.
การปกครองส่วนภูมิภาค.
ตำบลทุ่งบัวแบ่งพื้นที่การปกครองออกเป็น 11 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลทุ่งบัวเดิมมีฐานะเป็นสภาตำบลทุ่งบัว ในปี พ.ศ. 2516 ต่อมาปี พ.ศ. 2538 สภาตำบลทุ่งบัวมี 8 หมู่บ้าน พื้นที่ 19.65 ตารางกิโลเมตร ประชากร 4,355 คน และ 777 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลทุ่งบัวอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลทุ่งบัว
ซาจิโกะ โคจิมะ

ซาจิโกะ โคจิมะ (; โรมาจิ: "Kojima Sachiko", เกิด 18 มกราคม 1979) ชื่อจริงว่า ซาจิโกะ ยาสึเอะ (<ruby>安江 幸子<rt>やすえ さちこ</rt></ruby>) เป็นนักพากย์และนักแสดง ชาวญี่ปุ่น เกิดที่จังหวัดจิบะ สังกัดเมาซูโปรโมชัน
ยูนิเวอร์ซิตีคอลเลจดับลิน

ยูนิเวอร์ซิตีคอลเลจดับลิน (- UCD) เป็นมหาวิทยาลัยวิจัยของรัฐในกรุงดับลิน ประเทศไอร์แลนด์ และเป็นสมาชิกของมหาวิทยาลัยแห่งชาติไอร์แลนด์ ถือเป็นมหาวิทยาลัยที่ใหญ่ที่สุดในไอร์แลนด์ด้วยจำนวนนักศึกษา 38,417 คน เป็นหนึ่งในมหาวิทยาลัยที่มีชื่อเสียงที่สุดในยุโรป
ต้นกำเนิดของ UCD เริ่มจากมหาวิทยาลัยคาทอลิกแห่งไอร์แลนด์ ซึ่งเปิดทำการในวันฉลองนักบุญมาลาไคในปี 1854 โดยมี จอห์น เฮนรี นิวแมน เป็นอธิการบดีคนแรก ต่อมามหาวิทยาลัยได้ก่อตั้งขึ้นใหม่ในปี 1880 และจดทะเบียนในปี 1908 รัฐบัญญัติมหาวิทยาลัยปี 1997 เปลี่ยนชื่อมหาวิทยาลัยเป็น "National University of Ireland, Dublin" (มหาวิทยาลัยแห่งชาติไอร์แลนด์ ดับลิน) และคำสั่งรัฐมนตรีในปี 1998 เปลี่ยนชื่อสถาบันเป็น "University College Dublin – National University of Ireland, Dublin" (ยูนิเวอร์ซิตีคอลเลจดับลิน – มหาวิทยาลัยแห่งชาติไอร์แลนด์ ดับลิน)
เดิมมหาวิทยาลัยตั้งอยู่ในย่าน St Stephen's Green และ Earlsfort Terrace ใจกลางกรุงดับลิน ต่อมาคณะทั้งหมดได้ย้ายไปยังวิทยาเขต Belfield ห่างจากใจกลางเมืองไปทางทิศใต้ 6 กิโลเมตร ในปี 1991 มหาวิทยาลัยได้ซื้อที่ดินผืนที่สองในเมืองแบล็กร็อค ซึ่งปัจจุบันเป็นที่ตั้งของ Michael Smurfit Graduate Business School
ศิษย์เก่า อาจารย์ และอดีตอาจารย์ของ UCD มีผู้ได้รับรางวัลโนเบล 5 คน นอกจากนี้ยังมีนายกรัฐมนตรีไอร์แลนด์ 4 คนและประธานาธิบดีไอร์แลนด์ 3 คนที่สำเร็จการศึกษาจาก UCD รวมถึงประธานาธิบดีอินเดียอีก 1 คน
มาโกโตะ ทามุระ

มาโกโตะ ทามุระ (; โรมาจิ: "Tamura Makoto", เกิด 11 เมษายน 1975) เป็นนักพากย์และนักแสดงชาวญี่ปุ่น เกิดที่จังหวัดโทยามะ สังกัดค่ายคาเกฮิโปรดักชัน
นาโอยะ อุจิดะ

นาโอยะ อุจิดะ (; โรมาจิ: "Uchida Naoya", เกิด 1 พฤษภาคม 1953) เป็นนักแสดงและนักพากย์ ชาวญี่ปุ่น สังกัดสำนักงานโอซาวะ ส่วนสูง 172 ซม. เกิดที่โตเกียว
อายุมิ สึเนมัตสึ

อายุมิ สึเนมัตสึ (; โรมาจิ: "Tsunematsu Ayumi", เกิด 26 กันยายน 1981) เป็นนักพากย์และผู้บรรยายหญิงชาวญี่ปุ่น ส่วนสูง 168 ซม. เกิดที่เมืองคาโกงาวะ จังหวัดเฮียวโกะ สังกัดค่าย 81 Produce
ไทเต็ง คุสึโนกิ

ไทเต็ง คุสึโนกิ (; โรมาจิ: "Kusunoki Taiten", เกิด 18 มีนาคม 1967) เป็นนักแสดงและนักพากย์ชาวญี่ปุ่น เกิดที่เมืองมาจิดะ โตเกียว สังกัดค่ายอามิวเลโต
จุนอิจิ ยานางิตะ

จุนอิจิ ยานางิตะ (; โรมาจิ: "Yanagita Jun'ichi", เกิด 5 เมษายน 1987) เป็นนักพากย์ชายชาวญี่ปุ่น เกิดที่จังหวัดฟุกุโอกะ สังกัดไอแอมเอนเทอร์ไพรส์
นาโอโกะ โคดะ

นาโอโกะ โคดะ (; โรมาจิ: "Kōda Naoko", เกิด 22 มีนาคม 1959) ชื่อจริงว่า ยุมิโกะ ซาโต (<ruby>佐藤 由美子<rt>さとう ゆみこ</rt></ruby>) เป็นนักแสดงและนักพากย์ ชาวญี่ปุ่น เกิดที่เมืองซัปโปโระ ฮกไกโด
โนริโกะ ชิตายะ

โนริโกะ ชิตายะ (; โรมาจิ: "Shitaya Noriko", 22 เมษายน 1982 –) เป็นนักพากย์หญิงชาวญี่ปุ่น เกิดที่จังหวัดจิบะ ส่วนสูง 153 ซม. สังกัดค่าย 81 โพรดิวซ์
พิพิธภัณฑ์อัลสเตอร์

พิพิธภัณฑ์อัลสเตอร์  เป็นพิพิธภัณฑ์ที่ตั้งอยู่ในสวนพฤกษศาสตร์เบลฟาสต์ นครเบลฟาสต์ ไอร์แลนด์เหนือ มีชนาดพื้นที่ประมาณ 8,000 ตารางเมตรสำหรับนิทรรศการและจัดแสดงวัตถุสะสม โดยมีวัตถุจัดแสดงทั้งวิจิตรศิลป์, โบราณคดี, ชาติพันธุ์วรรณา, ไปจนถึงสมบัติจากชางอาร์มาดาสเปนกับท้องถิ่น และวัตถุทางภูมิศาสตร์ พืช และสัตว์ ถือเป็นพิพิธภัณฑ์ที่มีขนาดใหญ่ที่สุดในไอร์แลนด์เหนือ ส่วนหนึ่งของพิพิธภัณฑ์แห่งชาติไอร์แลนด์เหนือ
ประวัติศาสตร์.
พิพิธภัณฑ์เริ่มต้นสถาปนาในชื่อสมาคมประวัติศาสตร์ธรรมชาติเบลฟาสต์ในปี 1821 และเริ่มเปิดนิทรรศการในปี 1833 และในปี 1890 ได้มีการเพิ่มส่วนจัดแสดงงานศิลปกรรม ในชื่อ พิพิธภัณฑ์และหอศิลป์เทศบาลเบลฟาสต์ (Belfast Municipal Museum and Art Gallery) ตั้งแต่ปี 1929 ได้ย้ายมายังสตรันมิลลิสซึ่งเป็นที่ตั้งปัจจุบัน ผลงานออกแบบอาคารโดยเจมส์ คันนิง วิน (James Cumming Wynne)
ในปี 1962 ตามพระราชบัญญติว่าด้วยพิพิธภัณฑ์ไอร์แลนด์เหนือ 1961 (Museum Act (Northern Ireland) 1961) ได้เปลี่ยนชื่อเป็นพิพิธภัณฑ์อัลสเตอร์ และได้รับสถานะเป็นพิพิธภัณฑ์แห่งชาติ ต่อมามีการว่าจ้างบริษัทแม็กล็อคลินแอนด์ฮาร์วีย์ต่อเติมและปรับปรุงพิพิธภัณฑ์ครั้งใหญ่ตามการออกแบบของฟรานซิส พิม (Francis Pym) ซึ่งชนะการประกวดออกแบบปี 1964 พิพิธภัณฑ์ใหม่ตามการออกแบบเติมของพิมเปิดในปี 1972 และก่อนที่จะมีการปรับสภาพอีกครั้งในภายหลัง ถือเป็นตัวอย่างชิ้นเอกของสถาปัตยกรรมบรูทัลลิสต์ในไอร์แลนด์เหนือ นักประวัติศาสตร์สถาปัตยกรรม เดวิด เอวันส์ ชื่นชมการออกแบบของพิมว่า "แทบจะมีพลังอันป่าเถื่อนจากการฉายภาพทรงบาศก์และคานที่ยื่นออกมาเหนือต้นสนของสวนพฤกษศาสตร์นี้ราวกับช้างมัสโตดอน"
เยฟเกนี วูเชติช

เยฟเกนี วิกตอรอวิช วูเชติช (รัสเซีย: Евгений Викторович Вучетич; 28 ธันวาคม [ตามปฎิทินเก่า: 15 ธันวาคม] 1908–12 เมษายน 1974) เป็นประติมากรชาวโซเวียต เป็นที่รู้จักจากผลงานประติมากรรมอนุสรณ์ต่าง ๆ ที่สร้างขึ้นส่วนใหญ่ด้วยศิลปะอุปมานิทรรศน์ เช่น "เสียงเพรียกจากมาตุภูมิ"
วูเชติชเกิดที่เยกาเตรีนอสลาฟ จักรวรรดิรัสเซีย (ปัจจุบันอยู่ในประเทศยูเครน) บิดาคือวิกตอร์ วูเชติช (Viktor Vuchetich หรือ Vučetić) ชาวมอนเตเนโกรที่อพยพมายังโซเวียต มารดาคืออันนา อันเดรฟนา สเตวาร์ต (Anna Andreevna Stewart) ลูกครึ่งรัสเซีย-ฝรั่งเศส
เขาเป็นศิลปินขบวนการสัจนิยมสังคมนิยมคนสำคัญ และได้รับรางวัลเลนินในปี 1970, รางวัลสตาลินหลายครั้ง (1946, 1947, 1948, 1949, 1950), เครื่องราชเลนินสองครั้ง, เครื่องราชสงครามรักชาติระดับสอง, วีรชนของแรงงานสังคมนิยม (1967) และ ศิลผินของประชาชนแห่งโซเวียต (1959)
ลูเช่

ลูเช่ (, แปลตรงตัว#เปลี่ยนทาง 'แสง') เป็นสัญลักษณ์นำโชคทางการประจำปีศักดิ์สิทธิ์ ค.ศ. 2025 (2025 Jubilee) ของคริสตจักรโรมันคาทอลิก ออกแบบโดยซีโมเน เลญโญ (Simone Legno) ผู้ก่อตั้งโทกิโดกิ ลูเช่เป็นตัวแทนของนักจาริกแสวงบุญคาทอลิก เธอมีสัตว์เลี้ยงเป็นสุนัขชื่อซานทิโน่ (Santino) และมีเพื่อนชื่อเฟ (Fe) ซิน (Xin) และสกาย (Sky)
ลักษณะ.
ลูเช่มีผมสีฟ้า ตาสีฟ้า และผิวสีจาง สวมเสื้อกันฝนสีเหลืองซึ่งเป็นสีที่อ้างอิงถึงธงชาตินครรัฐวาติกันและยังเป็นสัญลักษณ์ของ "การเดินทางผ่านมรสุมของชีวิต" เธอถือไม้เท้านักจาริกแสวงบุญซึ่งสื่อถึง "การจาริกแสวงบุญสู่ชีวิตนิรันดร์" และสวมรองเท้าบูตเปื้อนโคลนซึ่งสื่อถึง "การเดินทางอันยาวนานและยากลำบาก" ดวงตาของเธอมีลวดลายเป็นรูปเปลือกหอยเชลล์หรือหอยพัด ซึ่งเป็นสัญลักษณ์ดั้งเดิมของผู้จาริกแสวงบุญคาทอลิก ดวงตาที่เป็นประกายของเธอได้รับการระบุว่าเป็น "สัญลักษณ์ของความหวังในหัวใจ" เธอยังสวมสายประคำพันธกิจโลกหลากสีรอบคอของเธอด้วย 
ซีโมเน เลญโญผู้ออกแบบของลูเช่กล่าวว่าตนหวังไว้ว่า "ลูเช่จะสามารถสื่อถึงความรู้สึกที่ก้องอยู่ในหัวใจของคนรุ่นใหม่ได้"
ประวัติ.
ลูเช่ได้รับการเปิดตัวโดยอัครมุขนายกรีโน ฟีซีเกลลา (Rino Fisichella) แห่งสมณสภาเพื่อการประกาศข่าวดี (Dicastery for Evangelization) ในวันที่ 28 ตุลาคม ค.ศ. 2024 ในฐานะสัญลักษณ์นำโชคทางการประจำปีศักดิ์สิทธิ์ ค.ศ. 2025 ฟีซีเกลลากล่าวว่าลูเช่ได้รับแรงบันดาลใจจากความปรารถนาของคริสตจักรคาทอลิก "ที่จะคงอยู่แม้ในวัฒนธรรมประชานิยมเพื่อให้เป็นที่รักของเยาวชนของเรา"
ลูเช่เป็นตัวแทนของสันตะสำนักในงานลุกกาคอมิกส์แอนด์เกมส์ (Lucca Comics & Games) ในปี ค.ศ. 2024 ซึ่งเป็นครั้งแรกที่นครรัฐวาติกันเข้าร่วมงานคอมิกอย่างเป็นทางการ ในลุกกาคอมิกส์แอนด์เกมส์ ตุ๊กตาเป่าขนาดใหญ่ของลูเช่ที่จัดแสดงในงานได้กลายเป็นจุดเซลฟียอมนิยม นอกจากจากนี้ลูเช่จะปรากฏในงานเอ็กซ์โป 2025 ที่นครโอซากะ ประเทศญี่ปุ่น
การตอบรับ.
หลังการเปิดตัวลูเช่ เธอก็กลายเป็นกระแสอย่างรวดเร็ว โดยปรากฏทั้งในรูปแบบอินเทอร์เน็ตมีม แฟนอาร์ต และคอสเพลย์
การออกแบบและรูปแบบงานศิลป์ของลูเช่และเพื่อน ๆ ถูกนำไปเปรียบกับตัวละครอนิเมะ ผู้ใช้บนเว็บไซต์เช่นทวิตเตอร์ล้อเรื่องที่คริสตจักรคาลอทิกใช้ภาพแบบอนิเมะ มีการเปรียบเทียบระหว่าง ระหว่างการออกแบบของลูเช่กับการออกแบบตัวละครโอโตะ ไอซึ่งเป็นตัวละครเอกของซีรีส์อนิเมะเรื่อง"วันเดอร์เอ็ก ไพรออริตี" และอายานามิ เรย์จากเรื่อง"อีวานเกเลียน มหาสงครามวันพิพากษา" เอมานูเอเล วีเอตีนา (Emanuele Vietina) ผู้อำนวยการของลุกกาคอมิกส์แอนด์เกมส์กล่าวว่าลูเช่มีลักษณะร่วมกับตัวละครโนริมากิ อาราเล่จากเรื่อง "ดร.สลัมป์ กับหนูน้อยอาราเล่"
ลูเซได้รับปฏิกิริยาที่หลากหลายจากชาวคาทอลิก ในขณะที่หลายคนยอมรับลูเช่ แต่ผู้ออกความเห็นที่ยึดถือแนวทางอนุรักษ์นิยมบางคนวิจารณ์ว่าลูเช่นั้น "ทันสมัยและไร้เหตุผลเกินไป" ที่จะสื่อถึงคริสตจักรโรมันคาทอลิก บางคนคัดค้านการใช้สายประคำหลากสี โดยอ้างว่าคล้ายกับธงไพรด์ อย่างไรก็ตาม สีของสายประคำมาจากสายประคำพันธกิจโลกที่สร้างโดยฟุลตัน เจ. ชีน (Fulton J. Sheen)
เค็ง อีกูระ-กรอส (Ken Iikura-Gross) แห่งเครือข่ายข่าวอนิเมะเปรียบเทียบการใช้สัญลักษณ์นำโชคอนิเมะของคริสตจักรคาทอลิก กับพระเยซูเพื่อนซี้ (Buddy Christ) จากภาพยนตร์ในปี ค.ศ. 1999 เรื่อง "คู่เทวดาฟ้าส่งมาแสบ" ("Dogma") ในภาพยนตร์ พระเยซูเพื่อนซี้เป็นการออกแบบพระเยซูคริสต์ใหม่ให้เข้าถึงได้ ซึ่งมุ่งหวังจะดึงดูดคนรุ่นใหม่ให้หันมานับถือนิกายโรมันคาทอลิก เควิน สมิท (Kevin Smith) กำกับของภาพยนตร์"คู่เทวดาฟ้าส่งมาแสบ"กล่าวว่า "พระเยซูเพื่อนซี้ทรงขยิบพระเนตรเพื่อทำให้ลูเช่สามารถใหญ่โตขึ้นได้"
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
วงศ์กบพิษอโรม่า

วงศ์กบพิษอโรม่า (อังกฤษ: cryptic forest frogs, cryptic poison frogs) เป็นวงศ์ของกบ ซึ่งมีถิ่นกำเนิดในอเมริกากลางและอเมริกาใต้ ซึ่งกบพิษอโรม่าเป็นกลุ่มพี่น้อง ของวงศ์ Dendrobatidae หรือวงศ์กบลูกศรพิษ แต่ไม่มีพิษเท่ากับกบลูกศรพิษ
อนุกรมวิธาน.
วงศ์ Aromobatidae แยกออกจากวงศ์ Dendrobatidae ในปี ค.ศ. 2006 แต่ในบางแหล่งข้อมูลยังคงถือว่ากบวงศ์นี้เป็นส่วนหนึ่งของวงศ์ Dendrobatidae อย่างไรก็ตาม ตำแหน่งของพวกมันในฐานะกลุ่มพี่น้อง นั้นได้รับการสนับสนุนเป็นอย่างดี และคำถามหลักคือกบเหล่านี้ควรได้รับการจัดอันดับเป็นวงศ์หรือวงศ์ย่อย 
ความถูกต้องของวงศ์ย่อยของวงศ์ Aromobatidae ยังไม่มีความแน่นอนเช่นกัน หลักฐานบางอย่างชี้ให้เห็นถึงพาราฟายลี (Paraphyly) ซึ่งกล่าวคือ เป็นกลุ่มของสิ่งมีชีวิตที่มาจากบรรพบุรุษร่วมกัน แต่กลุ่มนั้นไม่ได้รวมถึงลูกหลานทั้งหมดที่สืบเชื้อสายจากบรรพบุรุษนั้น ของอย่างน้อยในวงศ์ย่อย Anomaloglossinae และสกุล "Allobates" ส่วนใหญ่เป็นเพราะตำแหน่งที่ไม่แน่นอนของ "Allobates olfersioides" 
มีรายงานว่าในบางสปีชีส์มีกลิ่นคล้ายกับสกังค์ กลิ่นที่รุนแรงนี้ขับออกมาทางผิวหนัง แต่ไม่มีพิษ กลิ่นที่รุนแรงนี้ใช้เป็นกลไกป้องกันตัวจากสัตว์นักล่า 
การสืบพันธุ์.
กบในวงศ์นี้ส่วนใหญ่จะวางไข่เป็นครอกเล็ก ๆ ไว้ในรังบนบก หลังจากฟักออกมา พ่อแม่ตัวใดตัวหนึ่งจะพาลูกอ๊อดไปยังแหล่งน้ำเล็ก ๆ ที่ซึ่งลูกอ๊อดจะเจริญเติบโตจนสมบูรณ์จนถึงการเปลี่ยนแปลงลักษณะที่สมบูรณ์ของลูกอ๊อด 
"Anomaloglossus stepheni", "Anomaloglossus degranvillei", "Allobates chalcopis" และ "Allobates nidicola" เป็นทั้งสี่สปีชีส์เป็นกบในวงศ์ Aromobatidae ที่มีลูกอ๊อดที่ไม่จำเป็นต้องกินอาหาร 
วงศ์ย่อยและสปีชีส์.
ภายในปลายปี ค.ศ. 2019 มีการอธิบายสปีชีส์แล้ว 126 สปีชีส์ ใน 3 วงศ์ย่อย และ 5 สกุล: 
นอกจากนี้ ""Prostherapis" dunni" ยังถูกจัดอยู่ในวงศ์นี้ แต่ตำแหน่งที่ชัดเจนกว่านี้ยังไม่ทราบแน่ชัด ซึ่งอาจจัดอยู่ในสกุล "Aromobates"
เชิงอรรถและรายการอ้างอิง.
<templatestyles src="Reflist/styles.css" />
จังหวัดสระบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสระบุรี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระบุรีทั้งจังหวัด
วัดโคกอู่ทอง

วัดโคกอู่ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์งาม อำเภอประจันตคาม จังหวัดปราจีนบุรี ที่ดินตั้งวัดมีเนื้อที่ 13 ไร่ 1 งาน 25 ตารางวา มีที่ธรณีสงฆ์จำนวน 2 แปลง เนื้อที่ 6 ไร่ 1 งาน 54 ตารางวา
วัดโคกอู่ทองตั้งวัดเมื่อ พ.ศ. 2309 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477 โดย พ.ศ. 2473 พระศรี เป็นเจ้าอาวาส ได้ซื้อที่ดินจากนายโช ประมาณ 6 ไร่ เป็นเงิน 40 บาท พื้นที่เป็นเนินสูงกว่าที่เดิมเพื่อสร้างวัดใหม่ แต่ยังคงใช้ชื่อเดิม ต่อมา พ.ศ. 2475 ได้มีผู้บริจาคที่ดินให้วัดจำนวน 6 ไร่ 3 งาน 30 ตารางวา และ พ.ศ. 2534 พระครูธำรงโพธิเขต ได้ซื้อที่ดินอีก 1 แปลง รวมมีที่ดินตั้งวัดมีเนื้อที่ 13 ไร่ 1 งาน 25 ตารางวา
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2477 ศาลาการเปรียญสร้างเมื่อ พ.ศ. 2517 และมหามณฑปสไตล์เรเนซองส์เริ่มสร้างเมื่อ พ.ศ. 2556 มาแล้วเสร็จ พ.ศ. 2562 ขนาดความสูง 32 เมตร กว้างและยาว 24 เมตร จัดสร้างขึ้นเพื่อครอบสรีระสังขารของหลวงปู่โสฬสที่บรรจุอยู่โรงเรือนแก้วใส ด้านหน้ามหามณฑปประดิษฐานรูปหล่อองค์หลวงปู่โสฬส มีครุฑและสิงขรรายล้อมแท่นรูปหล่อ ปิดยอดด้วยฉัตรจำลองรูปโดมสีเขียวตัดกับทองด้านบน และมีพระบรมสารีริกธาตุที่ได้จากมูลนิธิพระบรมธาตุในพระสังฆราชูปถัมภ์ สมเด็จพระสังฆราชเจ้า กรมหลวงวชิรญาณสังวร
วัดมีเกจิอาจารย์คือหลวงพ่อโสฬส ยโสธโร เกจิอาจารย์ชื่อดังสายเครื่องรางของขลังที่มีลูกศิษย์มากมาย
วัดโคกเจดีย์

วัดโคกเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ในพื้นที่ฝั่งตะวันตกของแม่น้ำปิง ในตำบลป่ามะม่วง อำเภอเมืองตาก จังหวัดตาก
วัดโคกเจดีย์ตั้งวัดเมื่อวันที่ 2 สิงหาคม พ.ศ. 2543 ได้รับพระราชทานวิสุงคามสีมาเมื่อวันที่ 25 กุมภาพันธ์ พ.ศ. 2565 
วัดโคกเจดีย์ไม่ปรากฏหลักฐานว่าสร้างขึ้นเมื่อไร แต่มีสิ่งก่อสร้างโบราณคือ เจดีย์ที่มีลักษณะก่อด้วยอิฐถือปูน ด้านในกลวง ลักษณะการก่อสร้างเป็นแบบสี่เหลี่ยม ย่อและลดมุม สูงชะลูดขึ้นสู่ด้านบนมุมยอด ก่อด้วยอิฐก้อนใหญ่แบบอิฐมอญ เคลือบหรือฉาบด้วยปูนดำ ไม่แน่ชัดว่าสร้างในยุคสมัยใด สันนิษฐานว่าเป็นโบราณสถานในสมัยรัตนโกสินทร์ แต่ปรากฏเป็นตำนานเรื่องเล่าว่าบริเวณนี้เคยเป็นปราการด่านนอก หรือสถานที่สูงในการส่งสัญญาณแจ้งทัพหลวง หรือจุดซุ่มตรวจการณ์รวมถึงจุดซุ่มโจมตีข้าศึก โดยปรากฏเรื่องราวเล่าเกี่ยวกบสมัยของสมเด็จพระเจ้าตากสินมหาราช
เอเอฟซีแชมเปียนส์ลีกทู 2024–25

เอเอฟซีแชมเปียนส์ลีกทู 2024–25 เป็นการแข่งขันฟุตบอลสโมสรระดับที่สองของทวีปเอเชียครั้งที่ 21 จัดโดยสมาพันธ์ฟุตบอลเอเชีย (เอเอฟซี) และครั้งที่ 1 หลังเปลี่ยนชื่อเป็นเอเอฟซีแชมเปียนส์ลีกทู ก่อนหน้านี้ การแข่งขันมีชื่อว่า เอเอฟซีคัพ โดยจัดการแข่งขันมาแล้ว 20 ฤดูกาล การแข่งขันในรอบแบ่งกลุ่มประกอบด้วย 32 ทีม ผู้ชนะเลิศจะได้รับสิทธิ์เข้าแข่งขันในรอบคัดเลือกเพลย์ออฟของเอเอฟซีแชมเปียนส์ลีกอีลิท 2025–26 หากพวกเขายังไม่ได้ผ่านเข้ารอบจากผลงานในประเทศ
บันทึกและสถิติของเอเอฟซีคัพนั้นถูกส่งต่อไปยังเอเอฟซีแชมเปียนส์ลีกทู เซ็นทรัลโคสต์มารีเนอร์ส คือแชมป์เก่าจากฤดูกาลที่แล้ว แต่พวกเขาไม่สามารถป้องกันแชมป์ได้ เนื่องจากพวกเขาเข้าไปแข่งขันในเอเอฟซีแชมเปียนส์ลีกอีลิท 2024–25 รอบลีกแทน
การจัดสรร.
สมาคมจะได้รับการจัดสรรจำนวนทีมตามอันดับการแข่งขันของสโมสร ซึ่งเผยแพร่หลังจากการแข่งขันใน ค.ศ. 2022 เสร็จสิ้น
<templatestyles src="Col-begin/styles.css"/>
ทีม.
<templatestyles src="Col-begin/styles.css"/>
กำหนดการแข่งขัน.
กำหนดการแข่งขันมีดังนี้ ทุกนัดจะแข่งขันในวันอังคาร พุธ และพฤหัสบดี ยกเว้นนัดชิงชนะเลิศซึ่งจะแข่งขันในวันเสาร์
รอบคัดเลือก เพลย์ออฟ.
สายการแข่งขันของรอบคัดเลือก เพลย์ออฟ สำหรับแต่ละภูมิภาค ได้ถูกกำหนดขึ้นตามแต่ละทีมของ การจัดอันดับสมาคม และการจัดทีมวางภายในสมาคมของพวกเขา, โดยมีทีมจากสมาคมที่อยู่ในระดับสูงเป็นเจ้าภาพจัดการแข่งขัน. ทีมที่มาจากสมาคมเดียวกันจะไม่สามารถวางลงในคู่เดียวกันได้. สองชนะเลิศของรอบเพลย์ออฟ (สองจากโซนตะวันตก) ผ่านเข้าสู่ รอบแบ่งกลุ่ม เพื่อเข้าร่วมกับ 30 ทีมที่เข้ารอบโดยตรง, ในขณะที่ผู้แพ้ของรอบคัดเลือก เพลย์ออฟ จะได้เข้าสู่รอบแบ่งกลุ่มของ เอเอฟซีชาลเลนจ์ลีก ฤดูกาล 2024–25.
รอบแพ้คัดออก.
รอบชิงชนะเลิศ.
นัดชิงชนะเลิศแข่งขันในวันที่ 18 พฤษภาคม ค.ศ. 2025 โดยทีมจากภูมิภาคตะวันออกจะเป็นเจ้าภาพนัดชิงชนะเลิศ
 "ณ วันที่ 12 กุมภาพันธ์ ค.ศ. 2025"
หมายเหตุ.
<templatestyles src="Reflist/styles.css" />
วัดออนหลวย

วัดออนหลวย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลออนเหนือ อำเภอแม่ออน จังหวัดเชียงใหม่
วัดออนหลวย แต่เดิมชื่อ วัดมิ่งแก้ว ซึ่งเดิมตั้งอยู่ทางทิศใต้หมู่บ้านออนหลวย ต่อมาได้ย้ายวัดขึ้นไปทางทิศเหนือของหมู่บ้าน ได้เปลี่ยนชื่อเป็น "วัดออนหลวย" เมื่อ พ.ศ. 2395 ชื่อ "ออนหลวย" คำว่า "ออน" มาจากแม่น้ำออน แม่น้ำสายหลักของชุมชนนี้ ส่วนคำว่า "หลวย" มาจากชื่อเมืองที่สิบสองปันนาซึ่งชาวบ้านอพยพมาตั้งแต่อดีต วัดออนหลวยตั้งวัดเมื่อ พ.ศ. 2350
จุดเด่นของวัดคือ หอไตร สร้างขึ้นในสมัยครูบาเจ้า ต๊ะรังสี เจ้าอาวาสวัดในขณะนั้น โดยมีสล่าล้านนา 4 ท่าน คือ ลุงหนานสิงห์ ปัญญาละ พ่อหนานคำ อโนมา พ่อหนานสิงห์ ใจคำมูล และพ่อหลวงชุ่ม ศรีจันทร์ เป็นผู้ออกแบบ และได้รับความช่วยเหลือจากชาวบ้านจนการก่อสร้างแล้วเสร็จใน พ.ศ. 2473 หอไตร 2 ชั้น แบบจัตุรมุข ผนังชั้นล่างก่ออิฐฉาบปูน ชั้นบนเป็นโครงสร้างไม้ หลังคาเป็นหลังคาจั่วซ้อน 2 ชั้น หลังคาซ้อนเป็น 2 ตับ มุงด้วยกระเบื้องซีเมนต์รูปว่าว หน้าบันแต่ละด้านประดับด้วยไม้แกะสลักและกระจกสีที่มีลวดลายไม่เหมือนกัน ภายในหอไตรมีตู้เก็บพระไตรปิฎกที่ได้รับการแปลแล้ว และยังมีส่วนที่ไม่ได้รับการแปล หีบเก็บคัมภีร์พื้นเมืองสำหรับใช้ในการสวดพิธีต่าง ๆ และตุงของคนไทลื้อ
ปูราดา เฮเลน แบล็คเวลล์

ปูราดา เฮเลน แบล็คเวลล์ (อักษรโรมัน: Purada Helen Blackwell; 4 พฤษภาคม พ.ศ. 2549 –) เป็นเป็นนักกีฬาฮอกกี้น้ำแข็งเยาวชนหญิงทีมชาติไทย ซึ่งอยู่สังกัดกริฟฟินเชียงใหม่ ในตำแหน่งกองหน้า
ประวัติ.
ปูราดา เฮเลน แบล็คเวลล์ มีพ่อเป็นชาวอังกฤษ แม่เป็นชาวไทย เฮเลนเป็นนักเรียนจากโรงเรียนนานาชาติลานนา เธอเริ่มสงใจฮอกกี้น้ำแข็งตั้งแต่อายุ 7 ขวบ กระทั่งติดทีมชาติรุ่นเยาวชน นอกจากนี้ เธอยังมีความสามารถด้านการเดินแบบ, การเต้น, เทควันโด, ยิงธนู และว่ายน้ำ
เธอเคยแสดงความสามารถด้านฮอกกี้น้ำแข็งผ่านรายการซูเปอร์เท็น ซีซัน 3 เพื่อนำเงินบริจาคไปมอบให้แก่ศูนย์ศรีพัฒน์ คณะแพทยศาสตร์ มหาวิทยาลัยเชียงใหม่ เนื่องจากต้องการช่วยเหลือหนน่วยงานที่รักษาพ่อของเธอให้หายป่วย และภายหลัง เธอยังได้แสดงความสามารถผ่านรายการเดียวกันนี้ โดยมีวิลาสินี รัตนนัย นักฮอกกี้น้ำแข็งหญิงทีมชาติไทยเป็นผู้ช่วย เพื่อท้าชิงตุ๊กตา เนื่องด้วยเธอเป็นคนชอบตุ๊กตาสัตว์
กองกำลังนเรศวร

กองกำลังนเรศวร  คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่ ค่ายวชิรปราการ หมู่ที่ 6 ตำบลไม้งาม อำเภอเมืองตาก จังหวัดตาก ดูแลพื้นที่ชายแดนไทย–พม่าช่วงจังหวัดตาก และแม่ฮ่องสอน ความยาวประมาณ 
กองกำลังนเรศวร ปฏิบัติงานในสังกัดของ ศูนย์ปฏิบัติการกองทัพภาคที่ 3 (ศปก.ทภ.3) และยังปฏิบัติงานในฐานะ กองอำนวยการรักษาความมั่นคงภายในภาค 3 ส่วนแยก 1 (กอ.รมน.ภาค 3 สย.1) อีกด้วย
ประวัติ.
กองกำลังนเรศวรถูกก่อตั้งขึ้นในครั้งแรกเมื่อปี พ.ศ. 2537 ในที่ตั้งจังหวัดเชียงใหม่ มีพื้นที่รับผิดชอบและควบคุมการบังคับบัญชาของหน่วยเฉพาะกิจ 327 มีภารกิจในการป้องกันชายแดนพื้นที่จังหวัดเชียงใหม่ ต่อมาในปี พ.ศ. 2538 ได้เพิ่มพื้นที่รับผิดชอบ ประกอบไปด้วย จังหวัดเชียงราย แม่ฮ่องสอน และตาก จากนั้นในปี พ.ศ. 2540 กองกำลังนเรศวรได้ย้ายที่ตั้งจากจังหวัดเชียงมายังค่ายสมเด็จพระเอกาทศรถ อำเภอเมืองพิษณุโลก จังหวัดพิษณุโลก (กองพันขนส่งที่ 23) และปรับลดพื้นที่ความรับผิดชอบลงเหลือเพียง 2 จังหวัด คือจังหวัดตากและแม่ฮ่องสอน มีพื้นที่รับผิดชอบ 5 อำเภอของจังหวัดตากที่ติดชายแดน และ 7 อำเภอของจังหวัดแม่ฮ่องสอนที่ติดชายแดน
ในปี พ.ศ. 2543 กองกำลังนเรศวรได้ย้ายที่ตั้งของกองบัญชาการจากจังหวัดพิษณุโลก มาตั้งอยู่ที่ค่ายวชิรปราการ อำเภอเมืองตาก จังหวัดตาก (กรมทหารราบที่ 14 กองพันทหารราบที่ 2) หลังจากนั้นในวันที่ 1 ตุลาคม พ.ศ. 2558 กองกำลังนเรศวรได้ย้ายอาคารที่ตั้งออกมาจากจุดเดิม 200 เมตร โดยยังอยู่ในพื้นที่ของค่ายวชิรปราการเช่นเดิม
โครงสร้าง.
หน่วยขึ้นตรง.
กองกำลังนเรศวร จัดกำลังพลมาจากกองพลทหารราบที่ 4 ทั้งจากทหารประจำการและทหารพราน ประกอบด้วยหน่วยขึ้นตรงต่อกองบัญชาการ ดังนี้
หน่วยขึ้นควบคุมทางยุทธการ.
กองกำลังนเรศวร ประกอบด้วยหน่วยขึ้นควบคุมทางยุทธการ ดังนี้
พื้นที่รับผิดชอบ.
หากแบ่งพื้นที่รับผิดชอบรายจังหวัด จะสามารถแบ่งได้ ดังนี้
ภารกิจ.
กองกำลังนเรศวร มีภารกิจหลักในการป้องกันพื้นที่ชายแดนบริเวณจังหวัดตาก 5 อำเภอ คือ อำเภออุ้มผาง อำเภอพบพระ อำเภอแม่สอด อำเภอแม่ระมาด และอำเภอท่าสองยาง และจังหวัดแม่ฮ่องสอน 7 อำเภอ คือ อำเภอสบเมย อำเภอแม่สะเรียง อำเภอแม่ลาน้อย อำเภอขุนยวม อำเภอเมืองแม่ฮ่องสอน อำเภอปางมะผ้า และอำเภอปาย ปฏิบัติการสกัดกั้น ยับยั้ง โต้ตอบ ผลักดันการละเมิดอธิปไตยไทยจากกองกำลังต่างชาติ
กองกำลังนเรศวรปฏิบัติการภายใต้แผนงานหลัก 4 แผนงาน คือ แผนงานป้องกันประเทศ แผนงานรักษาความมั่นคงภายใน แผนงานการรักษาความสบเรียบร้อย และการปฏิบัติตามนโยบายและสั่งการ พันธกิจ 4 ข้อ คือ การปฏิบัติการพิเศษในส่วนพื้นที่การระวังป้องกัน การเฝ้าตรวจและป้องกันพื้นที่ชายแดน การจัดระเบียบพื้นที่บริเวณชายแดน และการเสริมสร้างความสัมพันธ์อันดีกับประเทศเพื่อนบ้าน
อีกภารกิจที่สำคัญของกองกำลังนเรศวร คือการป้องกันปราบปรามยาเสพติดในพื้นที่ชายแดน การป้องกันและสกัดกั้นแรงงานต่างด้าวผิดกฎหมาย การลักลอบขนส่งสินค้าหนีภาษี สินค้าผิดกฎหมาย การทำลายทรัพยากรธรรมชาติ ภายใต้บทบาทของ กองอำนวยการรักษาความมั่นคงภายในภาค 3 ส่วนแยก 1
หน่วยเฉพาะกิจราชมนู กองกำลังนเรศวร ยังเป็นกองกำลังหลักในการรักษาการณ์บริเวณอำเภอแม่สอด จังหวัดตาก ตรงข้ามกับเมืองเมียวดีที่มีการปะทะกันอย่างหนักในสงครามกลางเมืองพม่าช่วงต้นปี พ.ศ. 2567
ฐานปฏิบัติการ.
ฐานปฏิบัติการของกองกำลังนเรศวรมีจำนวนทั้งหมด 147 ฐานปฏิบัติการ โดยตามที่มีการเปิดเผยและเผยแพร่ผ่านสื่อมวลชน ได้แก่
วัดฝาง (จังหวัดอ่างทอง)

วัดฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไผ่จำศีล อำเภอวิเศษชัยชาญ จังหวัดอ่างทอง พื้นที่วัด 19 ไร่ ติดริมแม่น้ำน้อย
วัดฝางตั้งวัดเมื่อ พ.ศ. 2300 ไม่ปรากฏหลักฐานว่าผู้ใดเป็นผู้สร้าง มีอุโบสถมหาอุด กว้าง 6 เมตร ยาว 7.5 เมตร ได้รับพระราชทานวิสุงคามสีมา เมื่อ พ.ศ. 2320 ได้รับพระราชทานวิสุงคามสีมาครั้งหลังเมื่อวันที่ 26 สิงหาคม พ.ศ. 2558
สิ่งก่อสร้างในวัด ได้แก่ อุโบสถมหาอุด ทรงเรือสำเภา แกะสลักด้วยหินทรายร่วมสมัยขอมรัตนโกสินทร์ โดย พระครูธรรมรัต อริยวโส อดีตเจ้าอาวาส เป็นผู้เริ่มก่อสร้างใน พ.ศ. 2536 ระยะเวลาก่อสร้างนานประมาณ 24 ปี หอสวดมนต์ไม้สักทองทั้งหลัง ปูชนียวัตถุมีพระศรีอริยเมตไตรยและพระเชียงแสนปางขัดสมาธิเพชร รอยพระพุทธบาทสมัยกรุงรัตนโกสินทร์ มีเจดีย์เก่าแก่ ยังมีต้นไม้ยืนต้นอายุ 200 ปีขึ้นไปหลากหลายชนิดให้ชม เช่น ต้นโพธิ์ ต้นตะเคียน ต้นมะพลับ ต้นพิกุล ต้นสำโรง ต้นสารภี ต้นปีบ ต้นกรวย และต้นฝางนามเดียวกับชื่อวัด
วัดบ้านพราน (จังหวัดอ่างทอง)

วัดบ้านพราน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีพราน อำเภอแสวงหา จังหวัดอ่างทอง
วัดบ้านพรานตั้งวัดเมื่อ พ.ศ. 1684 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494 หลวงปู่ชัยมงคล แห่งจังหวัดพระนครศรีอยุธยาเล่าไว้ว่า ผู้ที่สร้างวัดบ้านพรานชื่อนายพาน นางเงิน สองสามีภรรยา และนายกระปุกทอง ผู้เป็นบุตร ในระหว่าง พ.ศ. 1862–1870 หรือช่วงปลายกรุงสุโขทัย หลังจากนั้นวัดนี้ได้ถูกทิ้งร้างไปเป็นเวลา 100 กว่าปี ต่อมาพวกนายพาน ได้มาตั้งหมู่บ้านขึ้นในบริเวณดังกล่าว จึงช่วยกันบูรณะวัดขึ้นมาใหม่ 
ปูชนียวัตถุในวัดคือ "หลวงพ่อไกรทอง" เป็นพระพุทธรูปหินทรายแกะสลักปางสมาธิ ประดิษฐานอยู่ในวิหารหลวงพ่อไกรทอง ซึ่งเป็นวิหารทรงเก๋งจีน ศิลปะยุคใหม่ของรัตนโกสินทร์ โดยจำลองเป็นเก๋งจีนบนเรือสำเภา พาหนะที่อัญเชิญหลวงพ่อไกรทองมาประดิษฐานยังวัดบ้านพราน นับตั้งแต่สมัยพ่อขุนศรีอินทราทิตย์
Grewia

Grewia เป็นสกุลใหญ่ของพืชดอกในวงศ์ชบา ก่อนหน้านี้ "Grewia" ถูกจัดอยู่ในวงศ์ Tiliaceae หรือ Sparrmanniaceae อย่างไรก็ตาม ทั้งสองวงศ์นี้ไม่ใช่วงศ์เดียวกันเมื่อเทียบกับอันดับชบาอื่น ๆ ความไม่แน่นอนเกี่ยวกับการจัดกลุ่ม สกุล "Grewia" และสกุลที่คล้ายคลึงกันจึงถูกรวมเข้าในวงศ์ชบา ก่อนหน้านี้ที่สกุล "Grewia" รวมกับวงศ์ Sparrmanniaceae ถูกจัดอยู่ในวงศ์ย่อย Grewioideae และอยู่ในเผ่า Grewieae ซึ่งเป็นสกุลย่อย
คอล ฟ็อน ลินเนีย ตั้งชื่อสกุลนี้เพื่อเป็นเกียรติแก่ เนเฮเมียห์ กรูว์ (1641-1712) นักพฤกษศาสตร์ชาวอังกฤษ กรูว์เป็นนักกายวิภาคศาสตร์ และ นักวิจัยจุลทรรศนศาสตร์ชั้นนำคนหนึ่งในยุคนั้น การศึกษาเกี่ยวกับละอองเรณูของเขา เป็นรากฐานสำหรับการศึกษาด้านเรณูวิทยาในปัจจุบัน
นิเวศวิทยาและการใช้ประโยชน์.
หนอนผีเสื้อหลายชนิดกิน "Grewia" เป็นอาหาร แตนเบียน "Aprostocetus psyllidis" มักพบในต้นมาลัย 
พืชหลายชนิด เช่น มาลัย ขึ้นชื่อในเรื่องผลที่กินได้ มีความสำคัญทางการค้าในท้องถิ่น มีรสฝาดและสดชื่น เป็นที่นิยมโดยเฉพาะในช่วงฤดูร้อน เป็นยาพื้นบ้านซึ่งเชื่อว่าสามารถรักษาอาการปวดท้อง และการติดเชื้อผิวหนังและลำไส้ได้ และดูเหมือนจะมีคุณสมบัติเป็นยาปฏิชีวนะอ่อน ๆ เชื่อกันว่าต้น "G. mollis" มีสารแอลคาลอยด์ กระนั้นสารประกอบดังกล่าวจะเกิดขึ้นในสายพันธุ์อื่นด้วยหรือไม่ และผลิตออกมาในปริมาณมากพอที่จะทำให้พืชมีฤทธิ์ทางจิตด้วยหรือไม่ ยังไม่มีการศึกษาอย่างละเอียด
ในประเทศพม่า เปลือกของต้น "Grewia polygama"  หรือ "Grewia eriocarpa"  ผสมกับผลส้มป่อย และบางครั้งผสมกับมะนาวหรือมะกรูด เป็นยาสระผมแบบดั้งเดิม หรือ "ตะยอ กีนบู้น" ซึ่งยังคงใช้กันอย่างแพร่หลายโดยชาวพม่า และมักขายในตลาดกลางแจ้ง โดยทั่วไปบรรจุในถุงพลาสติก
นักสำรวจ ลุดวิก ไลค์ฮาร์ดท์ บรรยายถึงการเตรียมเครื่องดื่มที่สดชื่นจากเมล็ด "G. polygama" พืชสายพันธุ์พื้นเมืองของออสเตรเลีย
LLaMA

LLaMA (ย่อมาจาก Large Language Model Meta AI) เป็นแบบจำลองภาษาขนาดใหญ่ที่เผยแพร่โดย Meta AI ในเดือนกุมภาพันธ์ 2023
ตามรายงานของนักพัฒนา LLaMA มีการสร้างแบบจำลองไว้หลายขนาด โดยจำนวนพารามิเตอร์มีตั้งแต่ 7 พันล้านพารามิเตอร์ (ตามแบบแผนอุตสาหกรรม บางครั้งเขียนเป็น "7B" โดยใช้ B ใน Billion) ถึง 65 พันล้านพารามิเตอร์ (65B) LLaMA-13B มีประสิทธิภาพเหนือกว่า GPT-3-175B ในการวัดประสิทธิภาพการประมวลภาษาธรรมชาติส่วนใหญ่ และประสิทธิภาพของ LLaMA-65B ก็เทียบได้กับรุ่นล้ำสมัย เช่น PaLM-540B ของกูเกิล และ Chinchilla ของดีปไมด์
สถาปัตยกรรมและการเรียนรู้.
LLaMA ใช้สถาปัตยกรรมทรานส์ฟอร์เมอร์ ซึ่งเป็นสถาปัตยกรรมมาตรฐานสำหรับการสร้างแบบจำลองภาษามาตั้งแต่ปี 2018
นักพัฒนาของ LLaMA มุ่งเน้นไปที่การเพิ่มประสิทธิภาพของตัวแบบจำลองโดยการเพิ่มจำนวนข้อมูลการฝึกมากกว่าจำนวนพารามิเตอร์ เนื่องจากต้นทุนของการอนุมานโดยใช้แบบจำลองที่ได้รับการฝึกมีความสำคัญมากกว่าต้นทุนการคำนวณของกระบวนการฝึกแบบจำลอง
LLaMA ได้รับการฝึกแบบจำลองโดยใช้โทเค็น 1.4 ล้านล้านที่ดึงมาจากแหล่งข้อมูลสาธารณะจำนวนมาก ได้แก่:
การเผยแพร่และการรั่วไหล.
LLaMA ได้รับการประกาศเมื่อวันที่ 23 กุมภาพันธ์ 2023 ผ่านทางบล็อกโพสต์และหนังสือพิมพ์
รหัสที่ใช้ในการฝึกตัวแบบจำลองได้รับการเผยแพร่ภายใต้ใบอนุญาตโอเพนซอร์ส GPLv3
ก่อนหน้านั้น แบบจำลองภาษาขนาดใหญ่ที่มีประสิทธิภาพส่วนใหญ่สามารถเข้าถึงได้ผ่าน API ที่จำกัดเท่านั้น ทางเมตาได้จัดการค่าพารามิเตอร์น้ำหนักที่เรียนรู้จากแบบจำลองของ LLaMA ภายในและเผยแพร่เป็นกรณี ๆ ไปสำหรับนักวิจัยเชิงวิชาการ หน่วยงานภาครัฐ ภาคประชาสังคม และสถาบันการศึกษา และห้องปฏิบัติการอุตสาหกรรมทั่วโลก ด้วยเหตุนี้ เราจึงตัดสินใจอนุญาตให้ใช้เท่านั้น สู่ชุมชนการวิจัยภายใต้ใบอนุญาตที่ไม่ใช่เชิงพาณิชย์
อย่างไรก็ตาม ในวันที่ 2 มีนาคม 2023 หนึ่งสัปดาห์หลังจากปล่อย LLaMA ค่าพารามิเตอร์น้ำหนักก็ได้รั่วไหลและแพร่กระจายผ่าน 4chan
การประยุกต์ใช้.
Alpaca.
ศูนย์วิจัยแบบจำลองพื้นฐาน (CRFM) แห่ง มหาวิทยาลัยสแตนฟอร์ด ได้เปิดตัว Alpaca ซึ่ง เป็น LLaMA-7B ที่ผ่านการปรับละเอียด Alpaca มีประสิทธิภาพเทียบเท่ากับรุ่น text-davinci-003 ของซีรีส์ OpenAI GPT-3.5
Llama-3-ELYZA-JP.
ELYZA (สำนักงานใหญ่: เขตบุงเกียว โตเกียว) ได้พัฒนา LLM "Llama-3-ELYZA-JP" (8B และ 70B) พร้อมประสิทธิภาพภาษาญี่ปุ่นที่ได้รับการปรับปรุงโดยอิงจากซีรีส์ "Llama 3" ของเมตา
แบบจำลองรากฐาน

แบบจำลองรากฐาน (foundation model) เป็นแบบจำลองปัญญาประดิษฐ์ขนาดใหญ่ที่ได้รับการฝึกโดยใช้ข้อมูลจำนวนมหาศาลผ่านการเรียนรู้แบบสอนตัวเองหรือการเรียนรู้แบบกึ่งมีผู้สอน และสามารถนำไปใช้ในงานต่าง ๆ แยกตามกรณีการใช้งานได้ แบบจำลองรากฐานได้ปฏิวัติวิธีการสร้างระบบปัญญาประดิษฐ์รวมถึงการขับเคลื่อนจักรกลสนทนายอดนิยม และปัญญาประดิษฐ์อื่น ๆ ที่ต้องต่อประสานกับผู้ใช้ ศูนย์วิจัยแบบจำลองรากฐาน (CRFM) ที่สถาบันปัญญาประดิษฐ์ที่เน้นมนุษย์เป็นศูนย์กลางของสแตนฟอร์ด (HAI) เป็นผู้ริเริ่มและเผยแผ่การใช้ชื่อเรียกนี้
ตัวอย่างเบื้องต้นของแบบจำลองรากฐานคือแบบจำลองภาษาขนาดใหญ่ที่ผ่านการฝึกล่วงหน้า (LLM) รวมถึง BERT ของกูเกิลและแบบจำลองรากฐาน GPT ในยุคแรก ๆ ต่าง ๆ (โดยเฉพาะซีรีส์ "GPT-n" ของ OpenAI)
คำนิยาม.
ศูนย์วิจัยแบบจำลองรากฐาน (CRFM) ที่สถาบันปัญญาประดิษฐ์ที่เน้นมนุษย์เป็นศูนย์กลางของสแตนฟอร์ด (HAI) ได้ประกาศใช้คำว่า "แบบจำลองรากฐาน" (foundation model) ในเดือนสิงหาคม 2021 โดยอธิบายว่าเป็น "แบบจำลองที่ได้รับการฝึกด้วยข้อมูลขอบเขตกว้างขวางและนำไปปรับเพื่อใช้ในงานต่าง ๆ ได้หลากหลาย" ความหมายไม่จำเป็นต้องจำกัดอยู่แค่การใช้งานในด้านภาษาเหมือนอย่างคำว่าแบบจำลองภาษาขนาดใหญ่
งานเฉพาะที่ใช้แบบจำลองที่ได้จากการนำแบบจำลองรากฐานมาปรับ (เช่น ด้วยการปรับละเอียด) อาจเรียกว่า "ภารกิจปลายน้ำ" (downstream task)
ประวัติศาสตร์.
ในเดือนธันวาคม 2023 กูเกิลได้ประกาศแบบจำลองรากฐานตัวใหม่ เจมินี โดยระบุว่าเจมินีเป็นแบบจำลองรากฐานที่เหมาะสมสำหรับงานทั่วไป ดีกว่าความคิดเห็นของผู้เชี่ยวชาญ และยังสามารถวิเคราะห์วรรณกรรมทางวิทยาศาสตร์ได้
Rúben Amorim

ระดับสโมสร.
เบเลเนนส์.
อามอริมเกิดในลิสบอน ได้ลงประเดิมสนามในปรีไมราลีกา เมื่อวันที่ 14 ธันวาคม ค.ศ. 2003 โดยลงเล่นหนึ่งนาทีให้กับเบเลเนนส์ สโมสรในบ้านเกิดซึ่งเปิดบ้านเอาชนะอัลแวร์กา 2–0 ตั้งแต่ฤดูกาล 2005–2006 เป็นต้นมา เขาได้กลายเป็นผู้เล่นตัวจริงของทีม
ในฤดูกาล 2007–08 อาทิริมลงสนามเป็นตัวจริงทั้งหมด 28 จาก 29 นัดในลีก (ลงเล่น 2,491 นาที) และช่วยให้ทีมจบฤดูกาลในอันดับที่ 8
ไบฟีกา.
ในช่วงปลายเดือนเมษายน ค.ศ. 2008 อามอริมได้เซ็นสัญญาระยะเวลา 4 ปีกับไบฟีกาหลังจากสัญญาของเขากับเบเลเนนส์หมดลง ในช่วงฤดูกาลแรกของเขา เขาได้ลงเล่นเป็นตัวจริงอย่างสม่ำเสมอ โดยยิงประตูแรกได้เมื่อวันที่ 23 พฤศจิกายน ในเกมเยือนที่เอาชนะ Académica de Coimbra 2–0 
การเข้ามาของผู้เล่นใหม่อย่าง ฆาบิ การ์ซิอา และรามีริส ทำให้อามอริมลงเล่นน้อยลงในฤดูกาล 2009–10 แต่ยังคงมีบทบาทสำคัญในการคว้าแชมป์ลีกและลีกคัพ หลังจากที่ไม่ได้ลงสนามมานาน 5 ปี เมื่อสภาพร่างกายฟิตสมบูรณ์ เขาก็ได้กลับมาถูกใช้งานเป็นตัวจริงอีกครั้งโดยผู้จัดการทีมฌอร์ฌึ ฌึซุช ใน ฤดูกาล 2010–11 อย่างไรก็ตาม ในวันที่ 19 มกราคม ค.ศ. 2011 หลังจากเข้ารับการผ่าตัดหัวเข่าทั้งสองข้าง เขาก็ต้องพักรักษาตัวเป็นเวลาหลายเดือน
ในช่วงต้นเดือนตุลาคม ค.ศ. 2011 ขณะรับใช้ทีมชาติ อามอริมวิจารณ์ฌึซุซว่าไบฟีกาลงเล่นเกมส่วนใหญ่โดยไม่มีผู้เล่นโปรตุเกสแม้แต่คนเดียว เขารู้สึกขยะแขยงกับสถานการณ์ที่เลวร้ายมากขึ้นเรื่อย ๆ ในเดือนธันวาคม เขาปฏิเสธที่จะฝึกซ้อมกับผู้เล่นสำรอง – หลังจากวอร์มอัพเป็นเวลาหลายนาทีก็ไม่ได้ลงเล่น – หลังจากเกมกับริโอ อาฟ เขาถูกดำเนินการทางวินัยโดยสโมสร เมื่อวันที่ 30 มกราคม ค.ศ. 2012 ได้มีการตกลงทำสัญญายืมตัวไปบรากาจนถึงเดือนมิถุนายนของปีถัดมา
ใน ฤดูกาล 2013–14 อามอริมกลับมาที่อิชตาดียูดาลุช และลงเล่น 37 นัดในทุกรายการ ช่วยให้ทีมคว้าทริปเปิลแชมป์อย่างที่ไม่เคยมีมาก่อนทั้งลีก เอฟเอคัพ และลีกคัพ ในช่วงต้นฤดูกาลถัดมา เขาได้ลงเล่นครบ 120 นาทีช่วยให้ทีมเอาชนะริโออาฟในซูเปอร์ตาซ่า คานดิโด เดอ โอลิเวร่า ส่งผลให้ทีมคว้าแชมป์เป็นสมัยที่ 4 ในปี 2014 อย่างไรก็ตามในวันที่ 24 สิงหาคม เขาได้รับบาดเจ็บหนักขณะเล่นบนสนามหญ้าเทียมของทีมเบาวิสตา โดยในวันถัดมามีข่าวว่าได้รับบาดเจ็บเอ็นไขว้หน้า เขาต้องพักรักษาตัวจนถึงวันที่ 11 กุมภาพันธ์ ค.ศ. 2015 เมื่อเขาลงเล่นเป็นตัวสำรอง ในเกมที่ทีมเอาชนะวิตอเรีย เด เซตูบัล 3–0 ในบ้านในรอบรองชนะเลิศของลีกคัพ
เมื่อวันที่ 14 สิงหาคม ค.ศ. 2015 อามอริมได้ย้ายไปร่วมทีมอัล-วาคราห์ ในกาตาร์ด้วยสัญญายืมตัวระยะเวลา 1 ฤดูกาล เมื่อวันที่ 4 เมษายน ค.ศ. 2017 หลังจากที่ไม่ได้ลงเล่นมานานกว่าหนึ่งปี เขาในวัย 32 ปีก็ได้ยกเลิกสัญญากับไบฟีกาและเลิกเล่นฟุตบอลอาชีพ
เรกซ์ฟอร์ด

เรกซ์ฟอร์ด (โยลาโบราณ: "Weiseforthe") เป็นเมืองหลวงของเคาน์ตีเรกซ์ฟอร์ด ประเทศไอร์แลนด์ เรกซ์ฟอร์ดตั้งอยู่ทางด้านใต้ของอ่าวจอดเรือธรรมชาติเรกซ์ฟอร์ด ปากแม่น้ำสเลนีย์ ใกล้กับมุมตะวันออกเฉียงใต้ของเกาะไอร์แลนด์ เมืองนี้เชื่อมโยงกับกรุงดับลิน ด้วย ถนนหลักแห่งชาติหมายเลข M11/N11 และเชื่อมกับท่าเรือรอสส์แลร์ยูโรพอร์ต เมืองคอร์ก และเมืองวอเตอร์ฟอร์ด ด้วยถนนหมายเลข N25 เครือข่ายรถไฟแห่งชาติเชื่อมต่อเรกซ์ฟอร์ดกับดับลินและรอสส์แลร์ยูโรพอร์ต จากการสำรวจสำมะโนประชากรในปี ค.ศ. 2022 พบว่ามีประชากร 21,524 คน
เมืองนี้ก่อตั้งโดยชาวไวกิง เมื่อประมาณ ค.ศ. 800 ชาวไวกิงตั้งชื่อมันว่า "Veisafjǫrðr" แปลว่า "ปากน้ำหาดโคลน" ในยุคกลาง เมืองนี้เป็นที่รู้จักในชื่อ "Weiseforthe" ในภาษาถิ่นโยลาของภาษาอังกฤษสมัยกลาง ซึ่งกลายมาเป็น "เรกซ์ฟอร์ด" ในภาษาอังกฤษสมัยใหม่ ตามเรื่องราวที่บันทึกไว้ในตำนานสถานที่ "dindsenchas" ชื่อภาษาไอริชของเมืองคือ "Loch Garman" (ทะเลสาบแห่งการ์มัน) มาจากชื่อของ "Garman mac Bomma Licce" ชายคนหนึ่งที่ถูกไล่ล่าจนไปถึงปากแม่น้ำและจมน้ำเสียชีวิตอันเป็นผลจากการขโมยมงกุฎของราชินีมาจากภูเขาทาราในช่วงเทศกาลซาวิน (ฮาโลวีน)
เขตหย่งอาน

เขตหย่งอาน  เป็นเขตชานเมืองริมชายฝั่งของนครเกาสฺยงในไต้หวันตอนใต้
ประวัติ.
หลังญี่ปุ่นคืนไต้หวันให้แก่สาธารณรัฐจีนใน ค.ศ. 1945 หย่งอานได้รับการจัดสถานะเป็นเขตชุมชนชนบทของเทศมณฑลเกาสฺยง จากนั้นในวันที่ 25 ธันวาคม ค.ศ. 2010 เทศมณฑลเกาสฺยงถูกผนวกเข้ากับนครเกาสฺยง และหย่งอานได้รับการเลื่อนขั้นเป็นเขตในนคร
เขตบริหาร.
แขวงในพื้นที่ประกอบด้วยหย่งอาน, หย่งหฺวา, ซินก่าง, เหยียนเถียน, เป่าหนิง และหมู่บ้านเหวย์ซิน
จังหวัดลพบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดลพบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองลพบุรี, อำเภอพัฒนานิคม, อำเภอท่าวุ้ง และอำเภอบ้านหมี่
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอโคกสำโรง, อำเภอชัยบาดาล, อำเภอสระโบสถ์, อำเภอท่าหลวง, อำเภอโคกเจริญ, กิ่งอำเภอหนองม่วง และกิ่งอำเภอลำสนธิ
สุขใดเล่าจะเท่าซุกอกเธอ!

สุขใดเล่าจะเท่าซุกอกเธอ! (世界で一番おっぱいが好き！, Sekai de Ichiban Oppai ga Suki!) เป็นซีรีส์มังงะญี่ปุ่นที่เขียนและวาดภาพประกอบโดยวากาเมะ คอมบุ เรื่องนี้ได้รับการตีพิมพ์เป็นตอนในนิตยสาร"คอมมิค คูเนะ" ของมีเดีย แฟคตอรี ตั้งแต่เดือนกรกฎาคม พ.ศ. 2560 จนถึงเดือนสิงหาคม พ.ศ. 2566
ให้เสียงโดย: มิกาโกะ โคมัตสึ (ดราม่าซีดี)
ให้เสียงโดย: ริซะ ทาเนดะ (ดราม่าซีดี)
ให้เสียงโดย: อาอิ คายาโนะ (ดราม่าซีดี)
ให้เสียงโดย: รินะ ฮิดากะ (ดราม่าซีดี)
ให้เสียงโดย: โซระ โทกูอิ (ดราม่าซีดี)
สื่อสิ่งพิมพ์.
"สุขใดเล่าจะเท่าซุกอกเธอ!" เขียนและวาดภาพประกอบโดยวากาเมะ คอมบุ ได้รับการตีพิมพ์เป็นตอนในนิตยสาร"คอมมิค คูเนะ"ของมีเดีย แฟคตอรี ตั้งแต่วันที่ 27 กรกฎาคม พ.ศ. 2560 จนถึง 25 สิงหาคม พ.ศ. 2566 ตอนต่างๆ ได้ถูกรวบรวมตีพิมพ์เป็นเล่ม ("ทังโกบง") รวม 8 เล่ม ตั้งแต่เดือนกุมภาพันธ์ พ.ศ. 2561 จนถึงเดือนกันยายน พ.ศ. 2566 มีดราม่าซีดีจำนวน 2 แผ่นรวมอยู่ในเล่มที่ 3 และ 4 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ไลต์โนเวลในฉบับภาษาไทยเมื่อ 23 เมษายน พ.ศ. 2567
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 26 กุมภาพันธ์ พ.ศ. 2561</td><td></td><td>15 พฤษภาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 26 ตุลาคม พ.ศ. 2561</td><td></td><td>21 ตุลาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 27 มีนาคม พ.ศ. 2562</td><td></td><td>—</td><td>—</td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 27 ธันวาคม พ.ศ. 2562</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 26 ตุลาคม พ.ศ. 2563</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 27 พฤศจิกายน พ.ศ. 2564</td><td></td><td>—</td><td>—</td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 26 พฤศจิกายน พ.ศ. 2565</td><td></td><td>—</td><td>—</td></tr>
<tr style="text-align: center;"><th scope="row" id="vol8" style="text-align: center; font-weight: normal; background-color: transparent;">8</th></td><td> 27 กันยายน พ.ศ. 2566</td><td></td><td>—</td><td>—</td></tr>
</table>
ตำบลสระพังลาน

สระพังลาน เป็นตำบลในอำเภออู่ทอง จังหวัดสุพรรณบุรี 
ที่ตั้งและอาณาเขต.
ตำบลสระพังลาน มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
สระพังลาน เดิมเป็นพื้นที่หมู่ 1 ของตำบลสระยายโสม อำเภออู่ทอง ต่อมาปี พ.ศ. 2521 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยกพื้นที่ 5 หมู่บ้าน คือ หมู่ 1 บ้านสระพังลาน, หมู่ 8 บ้านดอนยายก่อย, หมู่ 9 บ้านใหม่, หมู่ 10 บ้านหนองข้าวงาย และหมู่ 12 บ้านดอนสุโข ของตำบลสระยายโสม ออกมาตั้งเป็นตำบลสระพังลาน โดยอนุมัติจากนายวิญญู อังคณารักษ์ ปลัดกระทรวงมหาดไทย
การปกครองส่วนภูมิภาค.
การปกครองส่วนภูมิภาค.
ตำบลสระพังลานแบ่งพื้นที่การปกครองออกเป็น 10 หมู่บ้าน ได้แก่
<templatestyles src="Div col/styles.css"/>
การปกครองส่วนท้องถิ่น.
ตำบลสระพังลานเดิมมีฐานะเป็นสภาตำบลสระพังลานหลังจากจัดตั้งตำบลขึ้น ต่อมาปี พ.ศ. 2538 สภาตำบลสระพังลานมี 10 หมู่บ้าน พื้นที่ 24.39 ตารางกิโลเมตร ประชากร 4,866 คน และ 973 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลสระพังลานอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสระพังลาน
ตำบลบ่อสุพรรณ

บ่อสุพรรณ เป็นตำบลในอำเภอสองพี่น้อง จังหวัดสุพรรณบุรี
ที่ตั้งและอาณาเขต.
ตำบลบ่อสุพรรณ มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
บ่อสุพรรณ เดิมเป็นหมู่บ้านของตำบลทุ่งคอก อำเภอสองพี่น้อง ที่ตั้งของ "บ่อสุพรรณ" คือ บ้านหัววังในปัจจุบันพระบาทสมเด็จพระมงกุฎเกล้าเจ้าอยู่หัวรัชกาลที่ 6 เคยเสด็จฯ ประทับในระหว่างทางเสด็จฯ จากนครปฐมไปดอนเจดีย์ และสร้างพลับพลาประทับไว้ และที่สำคัญคือเพลงสรรเสริญพระบารมีที่มีการแก้เนื้อหาใหม่ที่ร้องกันในปัจจุบันถูกร้องที่พื้นที่บ่อสุพรรณครั้งแรก ในการเสด็จฯ ของผ่านไปยังบ้านบ่อสุพรรณนั้นเป็นการเสด็จฯ นำเสือป่าและลูกเสือเดินทางไกลตั้งแต่พระราชวังสนามจันทร์ รอนแรมไปในป่าเพื่อบวงสรวงถวายราชสักการะแด่สมเด็จพระนเรศวรมหาราช ณ ดอนเจดีย์ ในจดหมายเหตุรายวันรัชกาลที่ 6 ทรงบันทึกไว้ว่า
"การเดินทางจากบ้านหนองตัดสากมาก็นับว่าเป็นที่เรียบร้อยดี กระบวนดี ไม่ช้าเลย และคนที่ล้าหรืออ่อนก็มีน้อยกว่าเมื่อวันแรก เดินทางเดินจนบ่าย 3 โมง หยุดครั้ง 1 ประมาณ 20 นาที แล้วเดินต่อมาจนบ่าย เกือบ 5 โมง พักอีกที่ 1 แล้วเดินมาอีกครึ่งชั่วโมงก็ถึงบ้านบ่อสุพรรณ อันเป็นที่พักแรม นับว่ากระบวนเดินมาถึงได้เร็วกว่าที่คาดหมายอีก จึงควรยินดี พลับพลาและที่พักทั้งปวงที่บ้านบ่อนี้ดีมาก ตัวพลับพลาเองก็ทำอย่างเรียบร้อยและแน่นหนา ทั้งวางที่พักต่าง ๆ อย่างเข้าที่ดีทุกประการ จึงให้ตรารัตนาภรณ์ชั้นที่ 4 เป็นรางวัลแด่พระอภัยภาติกเขต (เอี่ยม สถาปิตานนท์) นายอำเภอสองพี่น้องซึ่งเป็นผู้สร้างพลับพลานี้"
ต่อมาปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ได้ประกาศแยกพื้นที่ 10 หมู่บ้าน คือ หมู่ 14 บ้านทับกระดาน, หมู่ 15 บ้านลังกา, หมู่ 16,27 บ้านหัวกลับ, หมู่ 17 บ้านโป่งลาน, หมู่ 18 บ้านหัววัง, หมู่ 19 บ้านรางเข็มทอง, หมู่ 25 บ้านดอนตำลึง, หมู่ 26 บ้านหนองเฝ้า และหมู่ 28 บ้านหนองกระดี่ ออกมาตั้งเป็นตำบลบ่อสุพรรณ โดยอนุมัติจากนายพ่วง สุวรรณรัฐ ปลัดกระทรวงมหาดไทย
การปกครองส่วนภูมิภาค.
การปกครองส่วนภูมิภาค.
ตำบลบ่อสุพรรณแบ่งพื้นที่การปกครองออกเป็น 18 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลบ่อสุพรรณเดิมมีฐานะเป็นสภาตำบลบ่อสุพรรณ ในปี พ.ศ. 2517 ต่อมาปี พ.ศ. 2537 สภาตำบลบ่อสุพรรณมี 18 หมู่บ้าน พื้นที่ 143.50 ตารางกิโลเมตร ประชากร 17,081 คน และ 3,524 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลบ่อสุพรรณอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ่อสุพรรณ